סברינה: חברות לנצח

סברינה: חברות לנצח (באנגלית: Sabrina: Friends Forever) הוא סרט הנפשה טלוויזיוני אמריקאי מסוגת פנטזיה והרפתקאות, אשר מבוסס על סדרת ההנפשה "סברינה המכשפה הצעירה", סדרה המבוססת על דמותה של סברינה ספלמן מתוך הקומיקס "Sabrina the Teenage Witch". הסרט בוים על ידי סקוט המינג, נכתב על ידי פמלה פטלר וקרטר קרוקר, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא השני בסדרה.

הסרט שודר לראשונה בארצות הברית בערוץ ניקלודיאון ב-13 באוקטובר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-74 דקות, ושפת המקור שלו היא אנגלית.

בשנת 2003, שנה לאחר שידור הסרט במקור, החלה להיות משודרת הסדרה "עולמה הסודי של סברינה", אשר הופקה בעקבות הסרט ומשמשת כסדרת המשך לסדרה המקורית.

תקציר העלילה 
הסרט מתרחש כשנה לאחר אירועי הסדרה "סברינה המכשפה הצעירה". לאחר שסברינה בת ה-13 קיבלה מאנצ'נטרה את שרביט הקסמים הראשון שלה, היא נרשמת לאקדמיה למכשפות כדי ללמוד את שלושת העקרונות של המכשפות - להשתמש בקסם בחוכמה, להיות נאמנים לחברים שלך, ולהיות נאמן לעצמך. תחילה, סברינה מרגישה נחותה מפני שהיא רק חצי מכשפה, אך עם הזמן היא פוגשת את ניקול, חצי מכשפה בדיוק כמוה, ובמהרה הן נהיות חברות. במהלך הסרט החברות עוברות הרפתקאות חדשות וקסומות.

דמויות ומדבבים 
הסרט בדיבוב העברי בוים על ידי טליה ברקאי, והופק על ידי יעל אללוף ודן שצברג.

בנוסף, בדיבוב האנגלי, קולין מרדוק, אליסטייר אבל וברנט מילר, דיבבו שחקני הוקי.

קישורים חיצוניים

הערות שוליים 

סרטים מבוססי סדרות טלוויזיה
סרטי הנפשה אמריקאיים
סרטי פנטזיה אמריקאיים
סרטי הרפתקאות אמריקאיים
סרטי 2002
סרטים באנגלית
סרטי טלוויזיה אמריקאיים
מכשפות בקולנוע ובטלוויזיה